[[Plettet hyæne|Plettede hyæner]], som lever i [[matriark]]alske flokke, udviser ofte lesbisk adfærd. Grundet den plettede hyænes unikke [[vagina]], som snarere ligner en [[penis]], har man tidligere været af den opfattelse, at den plettede hyæne var et [[hermafrodit]]isk dyr. Den [[Romerriget|romerske]] [[digter]] [[Ovid]] mente, at hyænen kontinuerligt ændrede sit køn gennem hele livet, mens [[Clemens af Alexandria]] i sin bog ''[[Paidagogos]]'' beskrev hyænen som et dyr, der er vildt efter samleje. Det var ud fra den opfattelse, at man op gennem middelalderen forbandt hyænen med [[vanskabning|vanskabthed]], [[prostitution]], unaturlig seksuel adfærd og [[trolddom]]. Desuden besidder hunhyænen en række egenskaber og udviser en adfærd, der ellers oftest tillægges handyr. Hunhyæner er eksempelvis både større og mere aggressive end hanhyæner. Dette skyldes blandt andet, at hunhyæner bærer store mængder [[testosteron]] i [[livmoder]]en<ref>Nancy G. Forger, Laurence G. Frank, S. Marc Breedlove & Stephen E. Glickman: [http://www3.interscience.wiley.com/journal/63022/abstract?CRETRY=1&SRETRY=0| ''Sexual Dimorphism of perineal muscles and motoneurons in spotted hyenas'']{{Dødt link|date=januar 2022 |bot=InternetArchiveBot |fix-attempted=yes }}. The Journal of Comparative Neurology, [[11. september]] [[2007]].</ref>. Både han- og hunhyæner er observeret bestige hinanden. Som oftest er det de mest aggressive, der tager initiativ, mens de mindre aggressive føjer dem.
Sexologi Naturvidenskab